Ministru kabineta noteikumu projekta

**“Grozījumi Ministru kabineta 2017. gada 10. oktobra noteikumos Nr. 621 „Noteikumi par augļu un dārzeņu ražotāju organizācijām””**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai ieviestu Eiropas Savienības (turpmāk – ES) tiesību aktos paredzētās prasības nacionālajos normatīvajos aktos, kā arī mazinātu administratīvo slogu ražotāju organizācijām (turpmāk – RO), ir jāizdara grozījumi spēkā esošajos Ministru kabineta 2017. gada 10. oktobra noteikumos Nr. 621 “Noteikumi par augļu un dārzeņu ražotāju organizācijām” (turpmāk – noteikumi Nr. 621).Noteikumu projekts precizē atbalsttiesīgos pasākumus un nosacījumus ES atbalsta saņemšanai RO darbības programmās, kā arī paredz jaunu RO gada ziņojuma veidlapu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai un septītajai daļu un 9. panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ES atbalsta programmas augļu un dārzeņu RO administrēšanas kārtību Latvijā nosaka noteikumi Nr. 621, ieviešot šādus ES tiesību aktus:  1) Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, (turpmāk – regula Nr. 1308/2013);  2) Komisijas 2017. gada 13. marta Deleģēto Regulu (ES) 2017/891, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz augļu un dārzeņu un pārstrādātu augļu un dārzeņu nozari un Eiropas Parlamenta un Padomes Regulu (ES) Nr. 1306/2013 papildina attiecībā uz sodiem, kas piemērojami minētajās nozarēs un groza Komisijas Īstenošanas regulu (ES) Nr. 543/2011 (turpmāk – regula 2017/891);  3) Komisijas 2017. gada 13. marta Īstenošanas Regulu (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari, (turpmāk – regula 2017/892).  2018. gadā stājās spēkā jauni ES normatīvie akti (deleģētais un īstenošanas akts publicēts *Oficiālajā Vēstnesī* 2018. gada 17. augustā un stājies spēkā 2018. gada 18. augustā), ar kuriem tiek grozīti līdzšinējie atbalsta programmu nosacījumi un izveidots tiesiskais ietvars atbalsta shēmai augļu un dārzeņu ražotāju organizācijām:  1) Komisijas 2018. gada 7. jūnija Deleģētā regula (ES) 2018/1145, ar ko groza Deleģēto regulu (ES) 2017/891 attiecībā uz ražotāju organizācijām augļu un dārzeņu nozarē (turpmāk – regula 2018/1145);  2) Komisijas 2018. gada 7. jūnija Īstenošanas regula (ES) 2018/1146, ar kuru groza Īstenošanas regulu (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari, un Regulu (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (turpmāk – regula 2018/1146).  Tā kā atsevišķas tiesību normas, kas paredzētas iepriekšminētos ES tiesību aktos, stājās spēkā ar 2019. gada 1. janvāri, ir jāizdara grozījumi noteikumos Nr. 621.  Noteikumu projekts paredz administratīvā sloga samazināšanu RO, kā arī precizē atbalsttiesīgos pasākumus un nosacījumus ES atbalsta saņemšanai RO darbības programmās.  Lai novērstu neskaidrības attiecībā uz regulas 2017/891 nosacījumu piemērošanu par produkcijas tirdzniecību bez RO starpniecības, noteikumu projekts precizē, kuros regulā noteiktos gadījumos termins “patērētājs” atbilst Patērētāju tiesību aizsardzības likumā noteiktajai definīcijai, kā arī tiek definēts regulā 2017/891 noteiktais “maznozīmīgais apjoms”. (Divpusējās konsultācijās ar Eiropas Komisijas Lauksaimniecības ģenerāldirektorāta pārstāvjiem tika noskaidrots, ka regulas 2017/891 12. panta 1. punkta “b” apakšpunktā paredzētais maznozīmīgs produktu apjoms ir ne vairāk kā 10% no ražotāju organizācijas attiecināmā produkta pārdodamās produkcijas vērtības).  Noteikumi Nr. 621 nosaka atbalsttiesīgo personāla izmaksu maksimālo slieksni – ne vairāk kā 20% no apstiprinātā darbības fonda. Ņemot vērā RO attīstības pakāpi, kad personāla izmaksas veido būtisku daļu RO darbības izmaksās, noteikumu projektā atbilstoši ES tiesību aktiem noteikta alternatīva finansējuma ierobežošanai un paredzēts, ka personāla izmaksas, kas izriet no pasākumiem augstas kvalitātes vai vides aizsardzības pakāpes uzlabošanai vai saglabāšanai vai realizācijas uzlabošanai, tiek segtas to faktiskajā apmērā. RO tad ir jāsniedz pierādījumi, ka personāls ir atbilstoši kvalificēts. Tādējādi noteikumu projekts ietver mācību priekšmetu sarakstu vides aizsardzības, produktu realizācijas un kvalitātes uzlabošanas RO darbinieku vai biedrus ražotāju kvalifikācijas atbilstības izvērtēšanai.  Ņemot vērā pēdējo veģetācijas sezonu īpatnības Latvijā, ir pamats prognozēt, ka turpmākajos gados apūdeņošana kļūs aktuāla arī augļu dārzos, kuros līdz šim labas kvalitātes augļus varēja iegūt bez apūdeņošanas. Nepietiekama mitruma apstākļos samazinās gan dārza ražība, gan arī augļu kvalitāte – to lielums, tāpēc apūdeņošanas iekārtu izveidei ir nepieciešama elastīga pieeja, jo katrā dārzā situācija ir atšķirīga: ir vietas, kur pietiekamā apjomā pieejamas esošas virszemes ūdens rezerves un jau izveidoti baseini, un ir arī tādas vietas, kur nepieciešams urbums ūdens ieguvei un laistīšanas baseins ūdens uzkrāšanai un dzelzs savienojumu izgulsnēšanai. No urbuma vietas izsūknētam ūdenim ir jāsasilst līdz atbilstošai temperatūrai, lai to var izmantot augļu dārzu laistīšanai, tādēļ nepieciešams veidot laistīšanas baseinus, kuros ūdens sasilst. Tādējādi tiek precizēts noteikumu projekts, paredzot jaunu attiecināmo produktu kvalitātes uzlabošanas pasākumu ūdens ieguves un uzglabāšanas vietu projektēšanai, ierīkošanai, izbūvei un aprīkošanai.  Noteikumu projekts precizē un papildina maksimālās attiecināmās izmaksas RO finansējuma aprēķināšanai jaunas būvniecības, pārbūves un atjaunošanas projektiem galvenajiem būvju tipiem, ņemot vērā pašreizējo tirgus situāciju.  Atbilstoši ES normatīvo aktu prasībām ar noteikumu projektu vienkāršotas prasības RO gada ziņojumam, svītrojot kopējos punktu rādītājus, kā arī konsolidēts RO darbības programmu un darbības fondu iesniedzamais informācijas apjoms. Noteikumu projekts arī paredz RO atbalsta iesniegumu un RO avansa maksājuma un daļēja maksājuma veidlapās vienkāršot iesniedzamo informāciju par darbības programmas attaisnotajiem izdevumiem, kā arī samazina sniedzamās informācija apjomu par RO darbības fondu – tādējādi tiek samazināts administratīvais slogs RO.  Tāpat izdarīti tehniski precizējumi saistībā ar regulu grozījumiem.  Noteikumu projekta spēkā stāšanās paredzēta normatīvajos aktos noteiktajā vispārējā kārtībā, izņemot 1.6. un 1.18. punktu par augļu un dārzeņu ražotāju organizācijām, jo šiem grozījumiem spēkā stāšanās termiņš ir noteikts 2020. gada 1. janvārī. |
| 3. | Projekta izstrādē iesaistītās institūcijas un publiskās personas kapitālsabiedrības | Lauku atbalsta dienests (turpmāk – LAD) un Latvijas lauksaimniecības un konsultāciju atbalsta centrs (turpmāk – LLKC). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz ko attiecināms projekta tiesiskais regulējums, ir augļu un dārzeņu ražotāji un šo ražotāju dibinātās RO, kā arī RO atbalsta administrēšanā un uzraudzībā iesaistītās valsts pārvaldes iestāde – LAD. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu projekts paredz vienkāršot un samazina RO sniedzamās informācijas apjomu par RO darbības fondu, tad papildu prasība sniegt pierādījumus tam, ka personāls ir atbilstoši kvalificēts, neradīs papildu administratīvo slogu salīdzinājumā ar spēkā esošajiem noteikumiem Nr. 621. |
| 3. | Administratīvo izmaksu monetārs novērtējums | Tā kā noteikumu projekts paredz vienkāršot un samazina RO sniedzamās informācijas apjomu par RO darbības fondu, tad papildu prasība sniegt pierādījumus tam, ka personāls ir atbilstoši kvalificēts, neradīs papildu izmaksas salīdzinājumā ar spēkā esošajiem noteikumiem Nr. 621. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 811 897 | 0 | 811 897 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 811 897 | 0 | 811 897 | 0 | 0 | 0 | 0 |
| 2.1. valsts pamatbudžets | 811 897 | 0 | 811 897 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Regulas Nr.1308/2013 34. panta 1. punktam ES atbalsts organizāciju darbības fondam ir vienāds ar organizācijas iemaksām darbības fondā, bet ne lielāks par 50% no darbības fonda faktiskajām izmaksām. Turklāt iepriekšminētās regulas 34. panta 2. punkts paredz, ka ES atbalsta maksimālais apmērs nepārsniedz 4,1% no attiecīgās organizācijas pārdotās produkcijas vērtības.  Tā kā ES atbalsts organizāciju darbības fondam nepārsniedz 50%, pašlaik piecu atzīto organizāciju darbības programmās paredzēto ieguldījumu atbalsts 2019. gadā tiks nodrošināts par esošā budžeta līdzekļiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | Pasākuma finansējums tiks izmaksāts no Zemkopības ministrijas (turpmāk – ZM) budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regula 2017/891,  regula 2017/892 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | ES tiesību akti, no kuriem izriet saistības:  Regula 2017/891,  regula 2017/892 | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2017/892  21. panta otrā daļa | Noteikuma projekta 2. punktā izteiktais noteikumu Nr.621 3.1.apakšpunkts | Ieviests pilnībā. | | Netiek noteiktas stingrākas prasības. |
| Regulas Nr. 2017/891  30. panta 1., 2. un 6. punkts | Noteikuma projekta 2. punktā izteiktais noteikumu Nr. 621 3.1. apakšpunkts | Ieviests pilnībā. | | Netiek noteiktas stingrākas prasības. |
| Regulas Nr. 2017/892  21. panta pirmā daļa | Noteikuma projekta 2. punktā izteiktais noteikumu Nr. 621 3.2. apakšpunkts | Ieviests pilnībā. | | Netiek noteiktas stingrākas prasības. |
| Regulas Nr. 2017/892  8.a panta 2. punkta otrā daļa, 3. un 4. punkts | Noteikuma projekta 3. punktā izteiktais noteikumu Nr. 621 4. punkts | Ieviests pilnībā. | | Netiek noteiktas stingrākas prasības. |
| Regulas Nr. 2017/891  12. panta 1. punkts | Noteikuma projekta 4. punktā izteiktais noteikumu Nr. 621 14. punkts | Ieviests pilnībā. | | Netiek noteiktas stingrākas prasības. |
| Regulas Nr. 2017/891  III nodaļas 5., 6., 7. un 8. iedaļa | Noteikuma projekta 13. punktā izteiktais noteikumu Nr. 621 35.6 apakšpunkts | Ieviests pilnībā. | | Netiek noteiktas stingrākas prasības. |
| Regulas Nr. 2017/891  III pielikuma 14. punkts un Regulas Nr. 2017/892  14. pants | Noteikuma projekta 14. punktā izteiktais noteikumu Nr. 621 35.6.3. apakšpunkts | Ieviests pilnībā. | | Netiek noteiktas stingrākas prasības. |
| Regulas Nr. 2017/891  III pielikuma 12. punkts | Noteikuma projekta 14. punktā izteiktais noteikumu Nr. 621 35.6.4. apakšpunkts | Ieviests pilnībā. | | Netiek noteiktas stingrākas prasības. |
| Regulas Nr. 2017/891  III pielikuma 2. punkta “b” apakšpunkta otrā daļa | Noteikuma projekta 18. punktā izteiktais noteikumu Nr. 621 37.2 un 37.4 punkts | Ieviests pilnībā. | | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas (ES) [2017/892](http://eur-lex.europa.eu/eli/reg_impl/2011/543/oj/?locale=LV) 21. pantā noteikts, ka RO kopā ar atbalsta pieteikumu (līdz 15. februārim, kas ir pēc gada, par kuru lūgts atbalsts) iesniedz LAD gada ziņojumu par iepriekšējā gada darbības fondiem, darbības programmu īstenošanu, atzīšanas plāniem, kā arī gada ziņojumā norāda, kuri aizsardzības pasākumi ir ieviesti, ievērojot Stratēģijā ilgtspējīgām augļu un dārzeņu ražotāju organizāciju darbības programmām Latvijā 2017–2023 noteikto.  Regulas (ES) [2017/892](http://eur-lex.europa.eu/eli/reg_impl/2017/892/oj/?locale=LV) II pielikums nosaka gada ziņojuma struktūru, uz kuru pamatojoties LAD katru gadu līdz 15. novembrim nosūta Eiropas Komisijai sagatavotu ziņojumu par visām augļu un dārzeņu RO. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Regulas (ES) [2017/892](http://eur-lex.europa.eu/eli/reg_impl/2017/892/oj/?locale=LV) II pielikums nosaka gada ziņojuma struktūru, uz kuru pamatojoties LAD katru gadu līdz 15. novembrim nosūta Eiropas Komisijai sagatavotu ziņojumu par visām augļu un dārzeņu RO. | | | |
| Cita informācija | Nav. | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts 02.08.2019. ZM tīmekļvietnē sabiedriskai apspriešana.  Noteikumu projekts 02.08.2019. tika nosūtīts elektroniski arī lauksaimnieku nevalstiskajām organizācijām – Lauksaimnieku organizāciju sadarbības padomei (turpmāk – LOSP), biedrībai “Latvijas Dārznieks” (turpmāk – LD), “Latvijas Augļkopju Asociācijai” (turpmāk – LAA), Latvijas Lauksaimniecības kooperatīvu asociācijai un Zemnieku saeimai.  Pēc komentāru saņemšanas par elektroniski nosūtīto noteikumu projektu 12.09.2019. tika organizēta sanāksme ar lauksaimnieku nevalstiskajām organizācijām.  Noteikumu projekts atkārtoti tika publicēts 29.10.2019. ZM tīmekļvietnē sabiedriskai apspriešana (<https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2017-?id=815>). |
| 2. | Sabiedrības līdzdalība projekta izstrādē | Pēc publicēšanas ZM tīmekļvietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu.  Par elektroniski nosūtīto noteikumu projektu tika saņemti komentāri no LOSP, LD un LAA.  12.09.2019. organizētajā sanāksmē piedalījās pārstāvji no LOSP, LD un LAA.  Informācija tiks papildināta. |
| 3. | Sabiedrības līdzdalības rezultāti | Par tīmekļvietnē ievietoto projektu netika saņemts neviens komentārs.  12.09.2019. sanāksmes laikā tika pārrunāti lauksaimnieku nevalstisko organizāciju iesniegtie priekšlikumi un izdarīti attiecīgi precizējumi noteikumu projektā. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | LAD un LLKC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Ozola 67027019

inese.ozola@zm.gov.lv